cyanic-selkie/wikianc huggingface dataset:
Maurice Wignall
Wignall sijoittui Helsingin MM-kisoissa 2005 seitsemänneksi ja kauden lopussa IAAF:n yleisurheilufinaalissa viidenneksi. Seuraavana vuonna hän oli Moskovan sisäratojen MM-kisoissa 60 metrin aidoissa neljäs. Myöhemmin samana vuonna hän voitti Melbournen Kansainyhteisön kisoissa kultaa 110 metrin aidoissa. Osakan MM-kisoissa 2007 hän sijoittui kahdeksanneksi, mutta karsiutui Valencian sisäratojen MM-kilpailuissa 2008 välierissä. Pekingin olympialaisissa 2008 hän sijoittui kuudenneksi, Berliinin MM-kilpailuissa 2009 viidenneksi ja Dohan sisäratojen MM-kilpailuissa 2010 kuudenneksi.
Jamaikan mestaruuden Wignall on voittanut 110 metrin aitajuoksussa vuosina 1997, 1999, 2001–2005, 2007 ja 2009 sekä pituushypyssä vuonna 1999.
Tahko
Tahko tarkoittaa seuraavia:
Jean-Luc Bennahmias
thumb|Jean-Luc Bennahmias Jean-Luc Bennahmias (s. 2. joulukuuta 1954) on ranskalainen poliitikko. Hän oli aiemmin vihreiden jäsen, mutta kuuluu vuodesta 2007 liberaalidemokraattiseen liikkeeseen. Pariisissa syntynyt Bennahmias on Vihreiden entinen puoluesihteeri. Hän työskenteli toimittajana vuosina 1974–1994.
Bennahmias valittiin Euroopan parlamentin jäseneksi vuonna 2004 ja hän toimi europarlamentissa vuoteen 2014. Vuoteen 2009 hän istui Vihreät / Euroopan vapaa allianssi -ryhmässä ja sen jälkeen Euroopan liberaalidemokraattien liiton ryhmässä.
Pohjoissothon kieli
Pohjoissothon kieli on bantukieliin kuuluva kieli, joka on yksi Etelä-Afrikan 11 virallisesta kielestä. Se on tswanan ja eteläsothon lähisukulaiskieli.
Pekka Simojoki
Pekka Samuli Simojoki (s. 5. tammikuuta 1958 Kemi ) on Kangasalla asuva hengellisen musiikin säveltäjä, sanoittaja ja sovittaja. Hän on koulutukseltaan teologian maisteri.
Pekka Simojoen vanhemmat ovat rovasti Väinö Samuli Simojoki (s. 1930) ja Aila Tellervo Simojoki (o.s. Kurikka) (s. 1933). Väinö Simojoki toimi 1960-luvulla lähetystyössä pappina Ambomaalla kouluttaen mm. uusia diakoneja, ja Pekka Simojoki on opiskellut Swakopmundin suomalaisessa koulussa. Simojoet asuivat kahdeksan vuotta Ambomaalla, Pekan ikävuodet 6–15. Väinö Simojoki tunnetaan myös hengellisen musiikin luojana.
Suomen evankelis-luterilaisen kirkon nykyisessä virsikirjassa on viisi Pekka Simojoen säveltämää virttä: numerot 502 (”Jeesus, meitä kosketa nyt”), 503 (”Taivaan Isä suojan antaa”), 513 (”Jeesus, sinä huomaat meistä jokaisen”), 517 (”Herra, kädelläsi”) ja 581 (”Kiitos Jumalamme kun annoit kauniin maan”). Kaikissa näissä virsissä on Anna-Mari Kaskisen sanat. Simojoki onkin tehnyt paljon yhteistyötä Kaskisen kanssa. Heidän tunnetuimpia yhteisiä teoksiaan ovat muun muassa Afrikkalainen gospelmessu, Liekit-musikaali, Hiljaisuuden messu ja Pyhiinvaeltajan messu.
Simojoki on tehnyt noin 600 hengellistä laulua. Hän on julkaissut eri kokoonpanojen kanssa yli 30 gospel-musiikkiäänitettä. Hänen laulujaan on käännetty myös muille kielille.
Simojoki on julkaissut ja toimittanut laulu- ja nuottikirjoja, esimerkiksi Tänään häneen uskon 1996 (kaikissa kappaleissa Anna-Mari Kaskisen sanat), Kaikki tai ei mitään 2000, Syttyköön sydämiin 2003 ja Juhlien juhla 2008.
Simojoki on perustanut Exit-yhtyeen sekä Jakaranda-kuoron. Lisäksi hän on riihimäkeläisen EtCetera-kuoron taiteellinen johtaja. Hän on saanut Golden Gospel -palkinnon vuonna 1998 ja Jakaranda-kuoro 2010.
Simojoki kannattaa perinteistä uskonoppia muun muassa sukupuolineutraalia avioliittoa ja homoliittojen siunausta koskevissa kysymyksissä.
Hän on naimisissa ja hänellä on neljä lasta ja yksi lapsenlapsi.
Elias Simojoki oli Pekka Simojoen isän pikkuserkku. Elias Simojoen elämä oli aiheena vuonna 2018 ensi-iltansa saaneessa musikaalissa Sovinto, jonka Pekka Simojoki on kirjoittanut yhdessä Lasse Heikkilän kanssa.
Gravitaatioaalto
Gravitaatioaalto voi tarkoittaa
Appelman
Appelman oli Ruotsin ritarihuoneeseen kirjoitettu aatelissuku numero 677 ja vapaaherrallinen suku numero 148. Suku on kotoisin Itä-Götanmaalta, missä Anders Nilsson Slaghök asui Appelbergan taloa. Hänen poikansa Peder (1622-1705) toimi kuningatar Kristiinan tuomareiden sihteerinä, mistä ansiosta hänet aateloitiin vuonna 1656. Nuoruudessaan hänen mainitaan asuneen valtaneuvos Rosenhanin kodissa, jolloin hän oli rakastunut tämän sisareen Märta Rosenhaneen. Nuoret olivat salaisesti kihlautuneet, mistä hyvästä Peder joutui 1650 hetkeksi Tukholmaan vankilaan. Pederin poika Gustaf Gabriel (1656-1721) aloitti sotilasuransa vapaaehtoisena Pommerissa ja kohosi vuoteen 1710 mennessä everstiksi ja nimitettiin kenraalimajuriksi 1717. Hänet korotettiin vapaaherraksi vuonna 1719. Hänen poikansa Peter Reinhold (1710-1756) oli kapteeni suomalaisissa ratsujoukoissa.
Monika Beňová
pienoiskuva|Monika Beňová Monika Beňová (s. 15. elokuuta 1968) on slovakialainen poliitikko. Hän istuu Euroopan parlamentissa sen sosiaalidemokraattisen ryhmän jäsenenä.
Beňová syntyi Bratislavassa ja toimi vuosina 2000–2004 Slovakian sosiaalidemokraattisen puolueen varapuheenjohtajana.
Heikki Tavela
Kaarle Heikki Erkki Tavela (3. maaliskuuta 1932 Tampere – 23. kesäkuuta 2013 Helsinki) oli suomalainen yritysjohtaja ja elinkeinoelämän järjestövaikuttaja. Hänet tunnettiin myös gastronomian harrastajana, ja häntä pidetään Hyvät herrat -tv-sarjan kauppaneuvos Johannes Paukun esikuvana. Hänellä oli pääkonsulin arvonimi.
Elämänvaiheet
Tavela loukkaantui pahasti 16-vuotiaana työtapaturmassa pudottuaan kesätöissä ollessaan rakennustyömaan hissikuiluun, mutta toipui tästä onnettomuudesta. Koulunkäynti jäi lukion keskeyttämiseen. Sen jälkeen hän työskenteli Pohjoismaiden Yhdyspankissa, mutta työsuhde päättyi 1950-luvun lopulla erimielisyyksiin työnantajan kanssa.
Hän osti 1960-luvun alussa muovituotteita valmistavan Oy MK-Tuote Ab:n, joka kasvoi nopeasti pienestä pajasta kannattavaksi vientiyritykseksi. Yritys rupesi valmistamaan pankkien säästölippaita, mutta tuli tunnetuksi myös muovisten mainoslahjojen, kalusteiden, vaateripustimien ja Ristomatti Ratian suunnittelemien Palaset-tuotteiden valmistuksesta.
Tavelan ajatuksilla oli käyttöä liike-elämässä. Hän toimi luottamustehtävissä eri useissa järjestöissä ja yrityksissä – muun muassa Suomen ulkomaankauppaliitossa. Hän omisti myös osan helsinkiläisestä hotelli Palacen ravintolasta. Hän kuului myös sanomalehti Uuden Suomen taustavoimiin ja oli aktiivinen taustavaikuttaja Kansallisessa Kokoomuksessa.
Hän oli yhdistämässä johtamaansa pienten ja keskisuurten yritysten järjestöä Teollisuudenharjoittajain Liittoa Teollisuuden Keskusliittoon (TKL, vuodesta 2005 alkaen Elinkeinoelämän keskusliitto EK). Hän vaikutti voimakkaasti pk-teollisuuden asemaan aikana, jolloin omistaja-yrittäjiä vieroksuttiin eikä heidän merkitystään kansakunnan hyvinvoinnille ymmärretty. Hän oli 1968–1996 Suomen ulkomaankauppaliiton hallituksessa ja varapuheenjohtajana. Viimeksi hän sai julkisuutta elokuussa 2009 Kansallisen Kokoomuksen puoluerahoittajana.
Suomi kesäolympialaisissa 1948
Suomi saavutti kesäolympialaisten 1948 urheilulajeissa 20 mitalia, joista kahdeksan oli kultaisia, seitsemän hopeisia ja viisi pronssisia. Kisojen mitalitilastossa Suomi sijoittui kuudenneksi. Lisäksi Suomi saavutti taidelajeissa kaksi kultamitalia, yhden hopean ja yhden pronssin.
Hyperoksaluria
Hyperoksaluria on koiran kuolemaan johtava aineenvaihduntasairaus, jonka aiheuttaa resessiivisesti periytyvä geenimutaatio. Mutaatio aiheuttaa AGT-entsyymiin häiriön, joka johtaa oksalaatin kertymisen elimistöön. Munuaisiin kertyvät oksalaattikiteet johtavat munuaisten toimintavajaukseen. Sairautta esiintyy coton de tuléarilla ja tiibetinspanielilla. Sen aiheuttavalle geenimutaatiolle on kehitetty DNA-testi. Hyperoksaluriaa on todettu harvinaisena myös ihmisillä.
Heikki Tavela
Elämänvaiheet
Tavelalle myönnettiin pääkonsulin arvonimi vuonna 1986.
Palje
thumb|Pajassa käytetyt palkeet. Palje (käytetään usein monikossa: palkeet) on laskostetuin seinämin varustettu joustava kotelorakenne, jonka tilavuus painettaessa supistuu ja vedettäessä kasvaa. Samalla palje voi muuttaa muotoaan tai pituuttaan. Nämä ominaisuudet luovat palkeille useita soveltamiskohteita:
Heikki Tavela
Läskisoosiklubi
Tavela harrasti gastronomiaa nuoruudestaan alkaen ja tuli tunnetuksi alan kriittisenä luennoitsijana ja kirjoittajana. Hän on ollut Suomen Gastronomisen Seuran varapuheenjohtajana.
Suomi kesäolympialaisissa 1948
Keihäänheitossa hopeaa saavuttanut Kaisa Parviainen oli ensimmäinen suomalainen henkilökohtaisen olympiamitalin saanut naisurheilija. Taidelajeihin kuuluneessa lyriikkakirjallisuudessa kultaa voittanut Aale Tynni oli ensimmäinen suomalainen henkilökohtaisen olympiakultamitalin saanut nainen.
Heikki Tavela
Läskisoosiklubi
Hotelli Palacen Heikki-kabinetissa kokoontui vuodesta 1989 alkaen joka kuukauden viimeisenä perjantaina lounaalle elinkeinoelämän päättäjistä koostunut Läskisoosiklubi. Siihen kuuluivat klubin vetäjänä toimineen Tavelan lisäksi ainakin Teollisuuden ja työantajien liiton entinen puheenjohtaja Johannes Koroma, Nokian pääjohtaja Jorma Ollila, UPM-Kymmenen hallituksen puheenjohtaja Vesa Vainio, Pohjolan hallituksen puheenjohtaja Peter Fagernäs ja Sammon konsernijohtaja Björn Wahlroos. Klubi sai nimensä siitä, että lounaalla pääruokana oli aina läskisoosi ja kuoriperunat. Lounaan isäntänä oli kukin klubilainen vuorollaan ja hän saattoi myös kutsua mukaan myös vieraita, ei kuitenkaan naisia. Lounaat olivat lähinnä vapaamuotoisia keskustelutilaisuuksia eikä niihin liittynyt puheita tai esitelmiä.
Hannu Salakka
Hannu Salakka (6. tammikuuta 1955 Sääminki – 9. elokuuta 2003 Kangasniemi) oli suomalainen kirjailija. Hän tuli tunnetuksi ennen kaikkea runoilijana. Salakka tuli suomalaiseen kirjallisuuteen 1974 runokokoelmalla Muuttolintumaisemaa. Kuollessaan hän asui Kangasniemellä ja oli vapaa kirjailija.
Zimbabwen dollari
thumb|250px|100 [[biljoonan Zimbabwen dollarin seteli (1014 dollaria) litt. 2008, vastaa 1027 pre-2006 dollaria.]] thumb|250px|100 miljoonan Zimbabwen dollarin seteli vuodelta 2008.
The Collection 79–87
The Collection 79–87 on Sladen kesäkuussa 2007 julkaistu kokoelma-albumi, joka sisältää materiaalia vuosilta 1979–1987. Se kuuluu Salvon Slade-remasterointisarjaan.
Zimbabwen dollari
Zimbabwen dollari (valuuttamerkki: $ tai Z$) oli Zimbabwen rahayksikkö vuodesta 1980 huhtikuuhun 2009 asti. Se jakaantui 100 senttiin. Zimbabwen dollarista käytettiin valuuttakoodia ZWD. Zimbabwessa oli käytössä rahauudistuksen jälkeen 1, 5, 10, 20 ja 50 sentin sekä 1, 2, 5, 10 ja 25 dollarin kolikot. Niiden lisäksi oli käytössä 1, 5, 10, 20, 100 ja 500 dollarin setelit.
Rhodesian punta ja dollari
1. marraskuuta 1940 perustettu Southern Rhodesia Currency Board laski liikkeelle ensimmäiset Rhodesian punnat (RHSP). Vuonna 1953 nimeksi tuli Central African Currency Board.
1956 perustettiin Bank of Rhodesia and Nyasaland, joka laski liikkeeseen uuden Rhodesian punnan (RHFP). Reserve Bank of Rhodesia korvasi tämän laitoksen 1. kesäkuuta 1965.
17. helmikuuta 1970 Ian Smithin johtama itsenäiseksi julistautunut Rhodesian tasavalta otti rahayksikökseen Rhodesian dollarin (RHD), joka korvasi punnat 2:1-vaihtokurssilla.
Zimbabwen dollari
18. huhtikuuta 1980, kun maassa oli siirrytty enemmistövaltaan, esiteltiin uusi Zimbabwen dollari (ZWD), jota julkaisee ja laskee liikkeeseen Reserve Bank of Zimbabwe.
1. elokuuta 2006 ensimmäinen Zimbabwen dollari uudistettiin toiseksi dollariksi (ZWN) vaihtokurssilla 1 uusi = 1 000 vanhaa dollaria.
1. elokuuta 2008 toinen Zimbabwen dollari uudistettiin kolmanneksi dollariksi (ZWR) vaihtokurssilla 1 uusi = 10 000 000 000 vanhaa dollaria.
2. helmikuuta 2009 kolmas Zimbabwen dollari uudistettiin neljänneksi dollariksi (ZWL) vaihtokurssilla 1 uusi = 1 000 000 000 000 vanhaa dollaria.
Hyperinflaatio
pienoiskuva|Zimbabwen ja Yhdysvaltain dollarin vaihtosuhteen kehitys 2001–2008. Punaisella virallinen, sinisellä musta pörssi ja keltaisella OMIR. Pystyakseli on logaritminen. Zimbabwe on kärsinyt pitkään hyperinflaatiosta, jonka takia Zimbabwen dollarista oli tullut käytännössä arvotonta.
Maassa tehtiin rahanuudistus 31. heinäkuuta 2006, jolloin tuhat vanhaa dollaria korvattiin yhdellä uudella.
Inflaation takia Zimbabwen dollarista pudotettiin 1. elokuuta 2008 kymmenen nollaa pois yhden uuden dollarin vastatessa kymmentä miljardia (10 000 000 000) vanhaa dollaria. Uuden dollarin arvo suhteessa euroon oli muutospäivänä 1 € = 8,50 ZWD, mutta laski välittömästi hyperinflaation vaikutuksesta.
Inflaatiovauhdin kiihtyessä jo 3. marraskuuta 2008 liikkeelle lasketut uudet setelit olivat kooltaan 100 000, 500 000 ja miljoona (1 000 000) dollaria.
Jo 16. tammikuuta 2009 Zimbabwe otti käyttöön sadan biljoonan (100 000 000 000 000) dollarin setelin eli rahan, jossa on ykkösen perässä 14 nollaa. Samalla otettiin käyttöön myös kymmenen biljoonan, 20 biljoonan ja 50 biljoonan Zimbabwen dollarin pikkusetelit. Rahat olivat silloin jo suurempia kuin ennen kymmenen nollan pudottamista noin viisi kuukautta aiemmin.
Zimbabwen dollarista pudotettiin taas 2. helmikuuta 2009 12 nollaa pois eli jälleen laskettiin liikkeelle seitsemän uutta seteliä, arvoiltaan 1, 5, 10, 20, 50, 100 ja 500 dollaria
Viimeisen virallisen ilmoituksen mukaan Zimbabwen vuosi-inflaatio heinäkuussa 2008 oli 231 000 000 prosenttia.
Riippumattoman Cato-instituutin laskelmien mukaan 14. marraskuuta 2008 Zimbabwen vuosi-inflaatio oli 89 700 000 000 000 000 000 000 prosenttia, jolloin hinnat kaksinkertaistuivat 24,7 tunnin välein. Korkeampi inflaatioaste on ollut vain Unkarin pengőn inflaatio heinäkuussa 1946.
Zimbabwen hallitus antoi tammikuussa 2009 luvan käyttää ulkomaista valuuttaa Zimbabwen dollarin rinnalla, minkä seurauksena arvottoman Zimbabwen dollarin käyttö kaupankäynnissä on käytännössä loppunut. Käytössä on Yhdysvaltojen, Etelä-Afrikan ja Botswanan valuuttoja. Tämä on johtanut inflaation hidastumiseen.
Kesäkuussa 2015 Zimbabwe luopui virallisesti omasta valuutastaan ja siirtyi Yhdysvaltojen dollareihin. Kesäkuussa 2019 Zimbabwe otti valuuttansa takaisin käyttöön, mutta hyperinflaatio ei ole hellittänyt. Vuotuinen inflaatio on noussut noin 800 prosenttiin, bensiinin hinta on noussut ainakin 152 prosenttia ja leivän hinta on kolminkertaistunut. Maa on yrittänyt suojella valuuttaansa muun muassa rajaamalla mobiilimaksuja ja keskeyttämällä osakekaupan.
Alex MacLean
Alex S. MacLean (s. 1947) on yhdysvaltalainen valokuvataiteilija, joka tunnetaan näyttävistä ilmakuvistaan.
MacLean on valmistunut 1969 kandidaatiksi Harvardista ja arkkitehdiksi 1973. Hän kiinnostui ilmasta näkyvistä maisemista opiskellessaan yhdyskuntasuunnittelua ja hankki lentolupakirjan vuonna 1975. Siitä lähtien hän on hankkinut mainetta vaikuttavilla ilmakuvillaan, joita hän ottaa lennellessään ympäri Amerikkaa ja maailmaa Cessna 182:llaan. Hänen sekä luonnonmaisemia että ihmisen rakennelmia esittävistä kuvistaan on koottu useita näyttelyitä ja kirjoja.
Luukasvain
Luukasvain eli luutuumori on yleisnimitys mille tahansa luuhun kehittyneelle kasvaimelle. Se voi olla hyvän- tai pahanlaatuinen. Primaarinen pahanlaatuinen luukasvain on luun syöpä, jolla siis on kyky levitä. Monet syövät voivat lisäksi levitä luustoon muualta elimistöstä. Luussa oleva kasvain oireilee usein kipuna ja turvotuksena. Eräät kasvaimet voivat heikentää luuta niin, että se murtuu herkästi.
Suomessa todetaan vuosittain noin 200 hyvänlaatuista ja 50–60 primaaria pahanlaatuista luukasvainta. Jälkimmäiset ovat selvästi harvinaisempia kuin muiden syöpien luihin lähettämät etäpesäkkeet. Luusyöpiä on kaikista primaarisista pahanlaatuisista kasvaimista alle yksi prosentti. Luuhun voi ilmaantua myös muita syöpiä kuin sarkoomia, esimerkiksi myelooma tai luun lymfooma.
Luustometastaasit ovat eräitä yleisimmistä kivun aiheuttajista syöpäpotilailla.
Osteoblastooma, kondroblastooma, enkondrooma, osteokondrooma ja luun jättisolukasvain ovat esimerkkejä hyvänlaatuisista luukasvaimista. Tyypillisiä luusyöpiä ovat puolestaan osteosarkooma, kondrosarkooma ja Ewingin sarkooma. Nuorilla potilailla luusyövän ilmaantuminen liittyy usein murrosiän kasvupyrähdyksiin.
Sitrusheinät
Sitruunaruoho on tärkeä ja keskeinen mauste monissa Kaakkois-Aasian keittiöissä, etenkin thaimaalaisessa sekä vietnamilaisessa. Kasvista käytetään lehtiruusukkeen pehmeää sisäosaa, ja se lisätään ruokaan tavallisesti tuoreena tai soseutettuna. Joissakin Afrikan maissa sitruunaruohosta tehdään teetä. Sekä tuoksu että maku muistuttavat sitruunaa muttei kuitenkaan sisällä sitrushedelmien hapokkuutta. Maun lähteenä on sitraali, jota on kasvin sisältämästä öljystä jopa 80 %.
Maustekäytön lisäksi joitakin lajeja käytetään hajuste- ja kosmetiikkateollisuudessa. Lisäksi sitruunaruoholla uumoillaan olevan myös terveydellisiä vaikutuksia potentiaalisena särkylääkkeenä.
Melvin Morse
Melvin L. Morse on yhdysvaltalainen lastenlääkäri ja neurotieteilijä, joka on vuodesta 1980 aktiivisesti tutkinut kuolemanrajakokemuksia. Hän on julkaissut tutkimuksistaan kirjoja (mm. Closer to the Light), joita on julkaistu useissa maissa eri kielille käännettyinä.
Galileo (satelliittipaikannusjärjestelmä)
thumb|Galileo: Eurooppalainen satelliittipaikannusjärjestelmä
Galileo on maailmanlaajuinen, Euroopan unionin (EU) rakentama ja ainoa siviilihallinnassa oleva satelliittinavigointijärjestelmä (GNSS), joka koostuu toistaiseksi 24 operatiivisesta, maata kiertävästä satelliitista ja maassa sijaitsevista operointi- ja monitorointikeskuksista. Galileo-hankkeen ensimmäisen sukupolven satelliittien tavoitemäärä on 30. Jo 18 satelliittia riittää globaaliin kattavuuteen, mikäli ne on sijoitettu tasaisesti kolmelle kiertoradalleen. Ylijäämäsatelliiteilla turvataan konstellaation toimivuus vikaantumistilanteissa. Muita vastaavia maailmanlaajuisia GNSS-järjestelmiä ovat yhdysvaltalainen GPS, venäläinen GLONASS ja kiinalainen BeiDou. Nämä ovat puolustushallintojen hallinnoimia.
Suuri osa uudemmista GNSS:ää hyödyntävistä päätelaitteista, kuten kuluttajille suunnatut matkapuhelimet ja älylaitteet, sisältävät jo laitteistotuen Galileon palveluille. Vuoden 2021 alussa maailmalla oli noin 1,8 miljardia Galileoa tukevaa päätelaitetta.
Galileon palvelut
Galileon tarjoamat palvelut ovat:
Galileon palvelutuotannosta vastaa Euroopan GNSS-virasto (GSA). Galileo-järjestelmän tilaa, toiminnallisuutta sekä palveluiden suorituskykyä monitoroidaan jatkuvasti. Neljä kertaa vuodessa julkaistaan suorituskykyraportti, josta käy ilmi tarkastelukauden toteutunut palvelutaso.
Avoin paikannus- ja aikatietopalvelu – OS
Galileo tarjoaa sijainti- ja aikatietopalvelun avoimena ja ilmaisena peruspalveluna kaikkialla maailmassa. Avoimen sijaintitiedon tarkkuuden on todennettu olevan toistaiseksi noin 1–1,5 metriä. Tämä on parempi kuin GPS-järjestelmän tarkkuus, joka vaihtelee yleisesti 2–5 metrin välillä. Aikatiedon tarkkuuden on todettu olevan parempi kuin 15 nanosekuntia, mikä on myös hieman GPS:ää tarkempi.
Avoimen palvelun signaali lähetetään satelliiteista kahdella eri taajuusalueella, mikä parantaa järjestelmän häiriösietoisuutta. Osaltaan kaksitaajuusvastaanotto parantaa myös paikannustarkkuutta. Galileo-satelliittien kiertoratojen kallistuskulma eli inklinaatio on pohjoiseurooppalaisittain GPS:ää otollisempi, joten erityisesti pohjoismaalaiset hyötyvät tästä eroavaisuudesta laadukkaampien sijaintitietopalveluiden muodossa.
Galileon avoimet peruspalvelut tulivat saataville kaikkialle maailmassa vuonna 2016, kun järjestelmä siirtyi initial operational capability (IOC) -vaiheeseen. Tässä vaiheessa järjestelmän toiminnallinen suorituskyky todennetaan ja tehdään tarvittavia järjestelmäpäivityksiä. Galileon avoimet peruspalvelut on tarkoitus julistaa täysimääräisesti käyttöönotetuiksi ja siirtyä full operational capability (FOC) -vaiheeseen vuoden 2024 aikana.
Tarkkuuspalvelu – HAS
High Accuracy Service (HAS) on Galileon edistyksellinen palvelu, joka tuottaa käyttäjälle sijaintitiedon noin 20 cm:n tarkkuudella. Korkean tarkkuuden sijaintitieto mahdollistaa entistä vaativampien sovelluskohteiden toteuttamisen. Esimerkiksi autonomisten ja etähallittavien työkoneiden käyttö on kärsinyt saatavilla olleiden navigointijärjestelmien epätarkkuudesta.
HAS-signaali lähetetään satelliiteista kolmannella, erillisellä taajuudella, ja sen PPP-korjauksilla (precise point positioning) täydennetään avoimen palvelun tuottamaa sijaintitietoa. HAS on kaikille avoin ja maksuton palvelu, mutta sen hyödyntämiseen tarvitaan palvelun käyttämän taajuusalueen vastaanottoon ja lähetteen käsittelyyn kykenevä päätelaite.
Galileon HAS-tarkkuuspalvelu on kehitysvaiheessa: sen järjestelmäkehitykseen ja vastaanotinvalmistajien käyttöön tarkoitetun testisignaalin lähetys satelliiteista aloitettiin toukokuussa 2021. Palvelu ei kuitenkaan vielä ole saatavilla käyttäjille. HAS-tarkkuuspalvelu on tarkoitus ottaa käyttöön kaksivaiheisesti. Initial operational capability (IOC) -vaiheessa palvelun toiminnallisuus todennetaan ja järjestelmään tehdään vielä tarvittavia päivityksiä. Tässä vaiheessa palvelu on kuitenkin jo käyttäjien saatavilla. IOC-vaiheen suunnitellaan alkavan vuoden 2023 alkupuolella. Full operational capability (FOC) -vaiheeseen siirrytään, kun palvelun toiminta on todennettu. Tämän suunnitellaan tapahtuvan vuoden 2024 loppuun mennessä.
Todennuspalvelut – OS-NMA ja CAS
Galileo tarjoaa avoimelle sijainti- ja aikatietopalvelulle eritasoisia todennuspalveluita, joilla tarvittaessa voidaan varmentaa, että palvelun signaalit todella tulevat Galileo-satelliiteista, ja havaita näin mahdollinen vastaanottimen harhauttaminen. Sekä kaikille avoin todennuspalvelu OS-NMA (Open Service Navigation Message Authentication) että kaupallinen todennuspalvelu CAS (Commercial Authentication Service) perustuvat salattuun satelliittisignaaliin, jolla varmistetaan, että signaali on muuttumaton ja peräisin tunnetusta lähteestä. Tällä vaikeutetaan kolmannen osapuolen aiheuttamaa signaalien väärentämistä ja harhauttamista.
Kaupallinen palvelu ja kaikille avoin todennuspalvelu poikkeavat toisistaan salauksen purkuavainten hallinnan osalta. Kaupallisessa CAS-palvelussa avaimet jaetaan käyttäjille etukäteen varmennettua reittiä pitkin. Tämä mahdollistaa salatun satelliittisignaalin purkamisen reaaliaikaisesti päätelaitteessa. Avoimessa OS-NMA-palvelussa käytetään yksityinen–julkinen-avainparia, mikä mahdollistaa kevennetyn avaintenjakelukanavan käytön, mutta toisaalta aiheuttaa viiveen satelliittisignaalin aitouden tunnistamisessa. OS-NMA:n luotettavuus vertautuu selaimissa käytettyjen varmenteiden (sertifikaattien) luotettavuuteen: käyttäjä joutuu luottamaan siihen, että aidon varmenteen on asentanut hyvää aikova taho.
Galileon todennuspalvelut OS-NMA ja CAS ovat kehitysvaiheessa, eivätkä ole vielä saatavilla käyttäjille. Avoimen OS-NMA-todennuspalvelun suunnitellaan tulevan loppukäyttäjien saataville vuoden 2023 alkupuolella. Kaupallisen CAS-todennuspalvelun IOC-vaiheen suunnitellaan alkavan vuoden 2023 aikana ja palvelu on aikataulun mukaan se siirtyy Full operational capability (FOC) -vaiheeseen eli on täysimääräisenä käytettävissä vuonna 2025.
Viranomaispalvelu – PRS
Tahallinen häirintä ja harhautus mutta myös ilmakehän häiriöisyys tai tahattomat radiohäiriöt haavoittavat perinteisiä satelliittipaikannuspalveluita helposti. Galileon julkisesti säännellyn satelliittipalvelun (Public Regulated Service, PRS) eli viranomaispalvelun on tarkoitus tuottaa sähköisesti ja toiminnallisesti varmistettua, jatkuvaa sijainti- ja aikatietoa EU:n jäsenvaltioille elintärkeisiin toimintoihin kaikissa olosuhteissa – myös kriisitilanteissa. PRS-palvelun käyttäjiksi valtuutetaan erikseen sellaiset viranomaiset ja kriittisen infrastruktuurin toimijat, jotka tarvitsevat jatkuvia ja häiriöttömiä sijainti- ja aikapalveluita. Tällaisia käyttäjäryhmiä ovat esimerkiksi teleyritykset, pankit, erilaiset liikenteen ja logistiikan toimijat, poliisi, pelastustoimi, puolustusvoimat, rajavartiolaitos ja tulli.
Galileo-järjestelmän PRS-palvelun on tarkoitus olla EU:ssa operatiivisessa käytössä vuoden 2025 kuluessa.
Suomen kansalliseksi PRS-viranomaiseksi on nimetty liikenne- ja viestintäministeriön alainen Liikenne- ja viestintävirasto Traficom. PRS-viranomainen vastaa käyttäjien valtuuttamisesta, vastaanotinten ja teollisen PRS-laitetuotannon valvonnasta ja erityisesti siitä, että PRS-käyttäjät saavat palvelun käyttämisessä tarvittavat salausavaimet. Palvelu pyritään ottamaan Suomessa käyttöön vuonna 2025.
Tuki maailmanlaajuiselle etsintä- ja pelastuspalvelulle – SAR
Galileo-satelliitteihin on rakennettu tuki maailmanlaajuista Cospas-Sarsat-hätäsignaalijärjestelmää varten. Poikkeuksellista järjestelmässä on se, että Galileon SAR-pelastuspalvelu pystyy valmistuttuaan toimittamaan hätäsignaalin lähettäjälle kuittauksen siitä, että hätäsignaali on vastaanotettu pelastuskeskuksessa. Näin hätäviestin lähettäjä saa varmuuden siitä, että pelastustoimet ovat käynnistyneet. Hätäviestien paikannuksen on määritetty tapahtuvan 10 minuutin sisällä signaalin lähettämisestä. Galileon SAR-palvelun käyttöön tarvitaan erityinen hätälähetin, joka aktivoidaan hätätilanteessa.
Galileon SAR-pelastuspalvelu julistettiin käyttöönotetuksi täysimääräisenä 21.1.2020. Palvelu on käyttömaksuton.
Galileo-järjestelmän nykytila
Galileo tarjoaa avoimia paikannus- ja aikatietopalveluita sekä SAR-pelastuspalvelua maailmanlaajuisesti. Palvelutaso täyttää asetetut vaatimukset tarkkuuden, saatavuuden ja luotettavuuden osalta. Galileon erityispalvelut suunnitellaan otettavaksi käyttöön vaiheittain vuoteen 2025 mennessä.
Avaruussegmentti
Galileon satelliittikonstellaatio koostuu tällä hetkellä 24 operatiivisessa käytössä olevasta ja yhdestä varalla olevasta satelliitista. Satelliitit kiertävät maata kolmella ratatasolla kiertoradalla, jonka säde on 29 599,8 km ja inklinaatiokulma 56 astetta. Nimellinen ratakorkeus on 23 222 km.
Konstellaatioon kuuluu myös kaksi toimivaa, mutta elliptiselle kiertoradalle päätynyttä satelliittia, joita hyödynnetään avoimen palvelun sijainti- ja aikatiedon tuottamisessa sekä SAR-pelastuspalvelun osana. Lisäksi konstellaatiossa on yksi satelliitti, joka on julistettu pysyvästi toimimattomaksi.
Lähivuosina satelliittikonstellaatiota täydennetään vielä neljällä satelliitilla, jonka jälkeen, palvelutuotannon FOC-vaiheeseen siirryttäessä, satelliittikonstellaation koko tulee olemaan vähintään 24 operatiivista ja 3 varasatelliittia.
Palvelutuotantoon satelliitit käyttävät kolmea taajuuskaistaa: Lisäksi SAR-pelastuspalvelun viestinvälityksessä käytetään 406–406,1 MHz:n kaistaa.
Park51
Park51 (alkuperäiseltä nimeltään Cordoba House) oli suunniteltu 13-kerroksinen muslimiyhteisön kulttuurikeskus kahden korttelin päässä syyskuun 11. päivän terrori-iskuissa tuhoutuneen World Trade Centerin ground zerosta ala-Manhattanilla. Suurin osa keskuksesta oli tarkoitus avata yleisölle, ja sen kannattajat sanoivat keskuksen edistävän uskontojen välistä vuoropuhelua. Sen piti sisältää myös kiistanalainen muslimien rukoustila, jota on kutsuttu mm. "Ground Zeron moskeijaksi".
Galileo (satelliittipaikannusjärjestelmä)
Maasegmentti
Galileon maasegmentti koostuu ensinnäkin kahdesta valvontakeskuksesta (Galileo Control Centre, GCC), jotka toimivat Fucinossa Italiassa ja Oberpfaffenhofenissa Saksassa.
Järjestelmän hallinnan osalta valvontakeskuksia tukevat Ground Control Segment (GCS) ja Ground Mission Segment (GMS) -toiminnot.
Park51
Kesällä 2014 ilmoitettiin, että Park51:n sijaan aiotaan rakentaa 3-kerroksinen museo rukoustiloineen ja asuntoineen 49-51 Park Placeen.
Galileo (satelliittipaikannusjärjestelmä)
Maasegmentti
Lisäksi Galileon maasegmenttiin kuuluvat:
Vreni Schneider
Vreni Schneider (s. 26. marraskuuta 1964 Elm, Sveitsi) on entinen sveitsiläinen alppihiihtäjä ja kolminkertainen olympiavoittaja.
Galileo (satelliittipaikannusjärjestelmä)
Omistus ja operointi
European Space Agency (ESA) on Galileo-järjestelmän kehittämisestä ja rakentamisesta vastaava toimija. Euroopan unionin GNSS-virasto (GSA) vastaa järjestelmän ylläpidosta, operoinnista ja palvelutuotannosta.
Suomessa Liikenne- ja viestintävirasto Traficom on eurooppalaisen Galileo-satelliittipaikannusjärjestelmän palvelutuotannosta vastaava viranomainen.
Galileo-järjestelmän historia
Eurooppalainen satelliittinavigointijärjestelmä Galileo oli ensimmäistä kertaa Euroopan komission asialistalla vuonna 1999. Kaksi ensimmäistä, järjestelmäkehitystä ja tutkimusta tukenutta, satelliittia laukaistiin kiertoradalle joulukuussa 2005 (GIOVE-A) ja huhtikuussa 2008 (GIOVE-B). Kaksi ensimmäistä Galileo-järjestelmän operatiivista satelliittia laukaistiin kiertoradalle 21.10.2011. Kaikkiaan 28 satelliittia on lähetetty kiertoradalle 11 laukaisulla. Viimeisin laukaisu tapahtui 4.12.2021.
Vuonna 2014 ohjelman kolmas laukaisu epäonnistui ja kaksi satelliittia päätyi väärälle (elliptiselle) kiertoradalle. Mahdollisuudet hyödyntää näitä satelliitteja palvelutuotannossa ovat rajalliset. Lisäksi yksi operatiivisista satelliiteista ei ole toimintakuntoinen. Konstellaation satelliiteista 24 on operatiivisessa käytössä ja 1 varasatelliittina. Näin Galileon konstellaatio koostuu 24+1+2+1 satelliitista. Satelliittikonstellaatiota täydennetään vielä ainakin neljällä satelliitilla.
Kukin jäsenmaa on saanut nimetä yhden Galileon satelliitin. Nimeäminen on tapahtunut järjestämällä lasten piirustuskilpailu ja satelliitti on nimetty voittajapiirustuksen tekijän mukaan. Suomen satelliitti sai nimekseen Anna.
Galileo-järjestelmän tulevaisuus
Galileon tarjoamien palveluiden käyttöönotto tapahtuu vaiheittain. Merkittävä osa palveluista on jo käyttäjien saatavilla. Järjestelmän julistamisen kokonaisuudessaan käyttöönotetuksi suunnitellaan tapahtuvan vuoden 2025 loppuun mennessä. Ikääntyviä Galileo-satelliitteja korvataan tarvittaessa uusilla.
Galileon seuraavan sukupolven (Galileo 2nd generation, G2G) suunnittelutyö on jo käynnistynyt. G2G-järjestelmän tavoitteena on pitää Galileon käyttämä teknologia modernina sekä edelleen parantaa ja laajentaa Galileon palveluvalikoimaa. G2G-järjestelmän suunnittelun valmistuttua ensimmäisen sukupolven satelliitit tullaan korvaamaan vaiheittain toisen sukupolven laitteilla.
Pohjois-Pasila
Pohjois-Pasila on osa-alue Pasilan kaupunginosassa Helsingissä. Se sijaitsee Hakamäentien pohjoispuolella, pääradan ja Keskuspuiston välissä. Alue kuului Huopalahden kuntaan ennen vuoden 1946 suurta kuntaliitosta.
Vreni Schneider
Schneider on yksi kaikkien aikojen menestyneimpiä naisalpinisteja. Hän oli ensimmäinen naisalppihiihtäjä, joka voitti kolme olympiakultaa ja viisi olympiamitalia. Schneider nousi tähän saavutukseen voittaessaan Lillehammerissa 1994 kultaa pujottelussa, hopeaa alppiyhdistetyssä ja pronssia suurpujottelussa. Vuonna 1988 Calgaryssä Schneider oli jo ehtinyt voittaa kultaa pujottelussa ja suurpujottelussa.
Pohjois-Pasila
Ennen vuotta 1949 suuri osa tästä alueesta oli VR:n kaatopaikkana. Vuosina 1949–63 siellä toimi Pasilan kaatopaikka, ja vuodesta 1970 lähtien alueella on ollut VR:n huoltoratapiha, Ilmalan varikko. Lisäksi alueella sijaitsee Posti Groupin pääkonttori, postin lajittelukeskus ja Pohjolan Liikenteen varikko.
Postipuisto
pienoiskuva|vasen|Asuinrakentamista Lavakadulla keväällä 2022. Alueen länsireunaan, Keskuspuiston rajalle rakennetaan 2020-luvulla kaksi uutta asuntoaluetta, 26 hehtaarin kokoinen Postipuisto ja 17 hehtaarin kokoinen Eteläinen Postipuisto. Eteläisempi Postipuisto sijaitsee Ilmalan rautatieaseman läheisyydessä. Viimeiseksi alueella rakennetaan keskiosat, kun Postin lajittelukeskuksen toiminnot siirtyvät muualle 2030-luvulla. Postipuistosta tulee tehokkaasti rakennettu asuinalue umpikortteleineen. Rakennusten kerrosluku on 5–8. Joukkoliikennettä varten on suunniteltu raitiotien jatkamista Ilmalasta.
Postipuiston pohjoisin osa kuului aikaisemmin Maunulanpuistoon, ja alueella sijaitsi 1970-luvulla rakennettu Metsälän Maaliikennekeskus. Keskukseen sijoittui useita logistiikkayrityksiä, ja sinne rakennettiin rautatieyhteys. Alueella sijainneet logistiikkatoiminnot siirrettiin kuitenkin Vantaalle vuonna 2015, ja Maaliikennekeskus purettiin. Kaupunki siirsi kaupunginosan rajaa 2010-luvulla niin, että alueesta tuli osa Pasilaa.
Vreni Schneider
Maailmanmestaruuskisoista Schneiderilla on kuusi mitalia: kolme kultaista, kaksi hopeista ja yksi pronssinen. Maailmancupin kokonaiskilpailun Schneider voitti kolmesti. Lisäksi hän oli ykkönen pujottelucupissa kuusi ja suurpujottelucupissa viisi kertaa. Kaudella 1988–1989 Schneider voitti ennätykselliset 14 osakilpailua. Yhteensä hänellä on 55 maailmancupin osakilpailuvoittoa, joista 34 pujottelusta.
Unisa Bangura
Unisa Bangura (s. 23. heinäkuuta 1987 Freetown, Sierra Leone) on sierraleonelainen jalkapalloilija, pelipaikaltaan maalivahti. Suomeen Bangura jäi vuonna 2003 alle 17-vuotiaiden MM-kisojen jälkeen saatuaan maasta muutaman muun joukkuetoverinsa kanssa turvapaikan.
Vreni Schneider
Yhdentoista menestyksekkään kauden jälkeen huhtikuussa 1995 Schneider päätti kilpauransa. Nykyään hän vetää hiihto- ja lumilautailukoulua kotikylässään Elmissä. Lisäksi hän omistaa urheiluliikkeen Glarusissa.
Ritva Metso
Ritva Metso (s. 8. helmikuuta 1954 Toivakka) on suomalainen yleisurheilija. Hän saavutti urallaan yhteensä 11 ulkoratojen suomenmestaruutta viisiottelussa, kuulantyönnössä, kiekonheitossa ja keihäänheitossa.
Metson ennätykset ovat kuulantyönnössä 17,26 (1975), kiekonheitossa 52,38 (1975) ja keihäänheitossa 57,26 (1978). Hän edusti Toivakan Rivakkaa.
John Keister
John Keister (s. 1. tammikuuta 1988 Freetown, Sierra Leone) on sierraleonelainen jalkapalloilija, pelipaikaltaan hyökkääjä.
Keväällä 2008 Keister antoi näyttöjä Kuopion Palloseurassa. Toukokuussa 2008 Keister siirtyi elokuuhun 2008 asti kestävällä sopimuksella Iisalmeen PK-37:n riveihin. Kaudella 2009 hän pelaa PK Keski-Uusimaassa. Keväällä 2017 Keister siirtyi kolmosessa pelaavaan Hyvinkään Palloseuraan.
Alien (Kyyrian albumi)
Alien on Kyyria-yhtyeen toinen albumi vuodelta 1997. Levy äänitettiin Woodhouse Studiossa, Hagenissa, Saksassa 1996. Julkaisupäivämäärä oli 24. helmikuuta 1997, ja tuottajana toimi Kyyria.
Muut mainittavat
Kappale "P.O.E." on myös julkaistu videona vuonna 2005 "Jyrki Lost Tapes Vol. 2" -kokoelmalla
Singlenä julkaistu kappale "Mind the Light" julkaistiin myös kokoelmalevyllä Metalliliitto 2.
Studiossa yhtye äänitti myös kappaleen Bat Meets the Purple, jonka levy-yhtiö Gun Records julkaisi vuonna 1996 kokoelmalla GUN - Great Unlimited Noises.
Von Arbin
von Arbin on Ruotsin ritarihuoneeseen kirjoitettu aatelissuku numero 2054. Stiernsparre-sukuun kuulunut Axel Magnus Arbin (1717-1791) palveli luutnanttina 1741 ja kapteenina 1747. Hänestä tuli majuri vuonna 1754 ja hän siirtyi Saksaan, missä keisari aateloi hänet vuonna 1761. Axel Gustaf Magnus (1739-1828) nimitettiin armeijan everstiksi vuonna 1811. Hänen poikansa Axel Gustaf (1784-1856) valmistui kadetiksi Haapaniemen upseerikoulusta ja kohosi lopulta ratsuväen komentajaksi. Hän otti osaa Napoleonin vastaisiin taisteluihin Saksassa vuosina 1813-1814.
Kimmo Sainio
Kimmo Sainio (s. 6. huhtikuuta 1979) on suomalainen radiojuontaja. Hän juonsi HitMix-radiokanavalla vuosina 2017–2020, kunnes sai potkut. Aiemmin hän juonsi Metro FM:n aamua Juha Perälän kanssa, joka juonsi myös Radio Suomipopilla Aamulypsy-aamuohjelmaa Jaajo Linnonmaan ja Anni Hautalan kanssa. Sainio on juontanut aiemmin myös Radio Suomipopin keskipäivää. Joulukuussa 2020 Sainio sai potkut Nelonen Medialta.
Sainio aloitti Ysäri-radiokanavalla helmikuussa 2021.
Kooda
Kooda (, 'häntä'), on länsimaisessa taidemusiikissa musiikillisen kokonaisuuden päätöselementti. Se voi olla kappaleen päätöksenä olevan sointulopukkeen laajentuma, jolloin sillä ei ole erityistä sisältöä. Laajemmat koodat kehittelevät teemaa tai saattavat tuoda esille jopa uudenlaisia teemoja.
Bach käytti fuugissaan koodaa, joka taidokkaasti yhdistää fuugan motiivisen aineiston musiikilliseen kudokseen. Beethoven kehitti koodan käyttöä sonaattimuodossa, ja hänen esimerkkiään seurasivat sinfonioissaan muun muassa Brahms, Mahler ja Bruckner. Sonaattimuodossa kooda toimii kahdella tasolla: pienkooda on päätös teeman esittelylle ja koko osan päättää suurkooda, joka laajuudessaan saattaa muuttaa osan rakenteen neliosaiseksi (esittely–kehittely–kertaus–kooda). Sinfonioiden finaaliosassa kooda on usein strettan muodossa. Mahler käytti koodaa merkitykseltään vaihtelevasti: se saattoi olla luonteeltaan pyöristävä epilogi, välittävä taite tai johdanto.
Suppea kooda on nimeltään kodetta (italiaksi codetta, 'pieni häntä').
Lähteet
Otavan Iso musiikkitietosanakirja (1979)
Sinikka Svärd
Sinikka Soili Svärd (s. 19. maaliskuuta 1960 Turku) on suomalainen sanoittaja, joka sanoittajajuransa alkuvuosina toimi erityisesti säveltäjä Esa Niemisen työparina. Svärdin tekstejä ovat sittemmin säveltäneet muun muassa Tomi Aholainen, Petri Laaksonen ja Lauri Tähkä. Svärd työskenteli aiemmin kehitysvammahoitajana, mutta on vuodesta 2004 lähtien toiminut yhtenä Suomen harvoista päätoimisista sanoittajista. Vaikka valtaosa hänen sanoittamistaan lauluista ovatkin iskelmiä, on Svärd tehnyt tekstejä myös kuoroille sekä Äidin maa -musikaaliin, jota on esitetty sekä Espoon että Kuopion kaupunginteatterissa.
Emergency (humanitäärinen apujärjestö)
Emergency on riippumaton, puolueeton ja epäpoliittinen italialainen järjestö. Emergencyn tavoitteena on järjestää maksutonta ja korkeatasoista terveydenhuoltoa, etenkin kirurgisia palveluja, sotien, maamiinojen ja köyhyyden siviiliuhreille.
thumb|left|Gino Strada thumb|Emergencyn kohdemaat Emergency perustettiin 1994. Sen kotipaikka on Milano Italiassa. Sen johtaja on kirurgi Gino Strada. Järjestön ensimmäinen tehtävä vei kirurgista sairaanhoitoa Irakin Kurdistaniin. Vuonna 2008 Emergencyllä oli sairaaloita Kambodžassa, Afganistanissa, Irakissa, Sierra Leonessa ja Sudanissa.
Laakajärvi
Laakajärvi on runsaan 20 kilometrin pituinen, kapeahko ja lähes erämainen järvi Kainuun ja Pohjois-Savon rajalla. Kainuuseen kuuluva osa on Kajaania ja Sotkamoa ja Pohjois-Savoon kuuluva osa Sonkajärveä. Järvi kuuluu Vuoksen vesistön Nilsiän reittiin. Laskujoki lähtee aluksi lounaaseen Sonkajärven suuntaan ja yhtyy parin pienemmän järven (Kiltuanjärvi, Sälevä, Korpinen) jälkeen Nurmijokeen ja sitä kautta Syvärinjärveen ja sittemmin Kallaveteen. Laakajärven pinta-ala on lähes 35 km², ja se on Suomen 105. suurin järvi.
Castellón-Costa Azaharin lentoasema
Castellón-Costa Azaharin lentoasema on espanjalainen lentoasema, joka sijaitsee Vilanova d’Alcolean ja Benllochin kuntien alueella, 35 kilometrin päässä Castellón de la Planan kaupungista koilliseen. Sitä käytti noin 144 000 matkustajaa vuonna 2017.
Laakajärvi
Järven pohjoisosa kuuluu Kajaaniin, itäosa Sotkamoon ja lounaisosa Sonkajärveen. Laakajärvi on säännöstelty, mutta säännöstelyn rajat ovat vähäiset, korkeus on 163 - 165 metriä merenpinnasta. Laakajärven Kajaanin puoleiset rannat ovat pääosin Metsähallituksen ja kahden suuren yksityisen metsäyhtiön omistuksessa. Juuri Kajaanin puoleisin osa on sangen luonnontilainen, karikkoinen ja täynnänsä pikku saaria. Nämä saaret ovat merkittäviä selkälokin ja kalasääsken pesimäalueita. Alueella on myös virkistyskäyttömerkitystä. Sotkamon puoleisella kaistaleella on pieni Laakajärven kylä. Järven veden laatu on jonkin verran kärsinyt turvetuotannosta.
Castellón-Costa Azaharin lentoasema
Historia
Lentoaseman rakentaminen maksoi 150 miljoonaa euroa. Lentoasema avattiin maaliskuussa 2011, mutta vielä puoli vuotta myöhemminkään kentälle ei ollut laskeutunut yhtään lentoa eikä sillä ollut edes viranomaishyväksyntää. Helmikuussa 2012 kerrottiin, että kentän kiitotietä täytyi leventää, jotta lentokoneet mahtuisivat kääntymään. Kiitotie jouduttiin lopulta rakentamaan kokonaan uudelleen.
Costa Azaharin lentoasemasta on tullut Espanjan talouskriisiin osaltaan johtaneen tuhlaamisen symboli. Lentoaseman rakennuttamisesta vastannut yhtiö Aerocas käytti yli 26 miljoonaa euroa, kuudesosan lentoaseman kokonaiskustannuksista, alueen urheilujoukkueiden sponsoroimiseen. Lisäksi lentokentän sisääntulotien varrelle pystytettiin 24-metrinen patsas, joka maksoi 375 000 dollaria. Sen on usein tulkittu esittävän paikallispoliitikko Carlos Fabraa, joka oli ajamassa lentoaseman rakennushanketta. Fabraa alettiin tutkia vuonna 2012 epäiltynä korruptiosta ja veronkierrosta, ja hän sai veronkierrosta vuonna 2014 neljän vuoden vankeustuomion.
Lentoasemaa käytettiin viimein ensimmäistä kertaa, kun Air Nostrumin tilauslento vei lentoaseman sponsoroiman Villarreal CF -jalkapallojoukkueen San Sebastiániin 14. tammikuuta 2015. Säännöllinen reittiliikenne alkoi vasta 15. syyskuuta 2015, kun Ryanair aloitti kausittaiset lennot Lontooseen ja Bristoliin.
pienoiskuva|vasen|Lentokentän sisääntulotien varrella oleva patsas El hombre avión (”Lentokonemies”).
Porkkana
Porkkana eli aitoporkkana (Daucus carota) on juureksena viljelty sarjakukkaiskasvi. Sen paksuuntunut pääjuuri on väriltään tavallisesti oranssi, ja siinä on puunkuorta muistuttava ohut kuori. Juuri sisältää runsaasti A-vitamiinin esiastetta beta-karoteenia, joka antaa sille oranssin värin. Porkkana on perunan jälkeen Suomen suosituin juures; sitä syödään jopa yhdeksän kiloa henkeä kohden vuodessa.
Laakajärvi
Laakajärvi on alle kymmenen kilometrin päässä Talvivaaran kaivospiiristä ja sitä uhkaavat myös kaivoksen päästöt Lumijoen ja Kivijärven kautta.
Porkkana
Viljelykseen porkkana otettiin ensimmäiseksi Keski-Aasiassa, mahdollisesti Afganistanissa. Euroopassa sitä on viljelty viimeistään 1100-luvulta lähtien. Useimmat nykyisin viljellyt lajikkeet polveutuvat Hollannissa 1600-luvulla viljellyistä porkkanoista. Viljellyt muodot kuuluvat alalajiin Daucus carota subsp. sativa.
Laakajärvi
Ympäristöministeriön mukaan Laakajärvi ja itse asiassa koko Vuoksen vesistö on kokonaisuudessaan rajattu Kainuun maakunnan ulkopuolelle, millä saattaa olla lainkäytöllisiä vaikutuksia.
Porkkana
Porkkanan villimuoto (Daucus carota subsp. carota ) kasvaa kaikkialla Keski-Euroopassa ja laajalti Aasiassa yleisenä muun muassa laitumilla ja tienvarsilla. Sen juuri on yleensä puiseva ja syötäväksi kelpaamaton, paitsi satunnaisesti esiintyvillä mutanttiyksilöillä, joista viljellyt lajikkeet onkin jalostettu. Suomessa villiporkkana on harvinainen, koska se ei yleensä selviä talven yli voidakseen toisena vuotenaan tuottaa siemeniä. Sen ensimmäisen vuoden taimia saattaa kuitenkin kesäisin kasvaa esimerkiksi satama-alueilla, joihin sen siemeniä helposti kulkeutuu ulkomailta.
Porkkana valittiin vuonna 2000 vuoden vihannekseksi.
Ulkonäkö ja koko
Porkkana on kaksivuotinen kasvi, jonka varsi kasvaa 30–80 senttimetriä korkeaksi. Alalajeista ruokaporkkanan pääjuuri on mehevä ja väriltään useimmin oranssi. Villinä kasvavien porkkanoiden juuri on ohut ja valkoinen. Kukintona on pienikukkainen sarjakukinto. Porkkanan hedelmä on 2–4 millimetriä pitkä piikkinen tai koukkukarvainen lohkohedelmä.
Porkkanaharrastajat eri puolilla maailmaa ovat kehittäneet menetelmiä, joilla porkkanan saa kasvamaan luonnollisia mittojaan kookkaammaksi. Vuonna 2016 Joe Atherton kasvatti maailman pisimmän, 6,3-metrisen porkkanan. Maailman painavimman porkkanan on kasvattanut Chris Qualley vuonna 2017. Se painoi 10,17 kilogrammaa.
Ravintona
Porkkana on maan sisällä kasvava juures, ja sitä voidaan syödä raakana. Porkkanan juurenkärjet ovat hyvin pienet, ja ne poistetaan kuorittaessa. Tavallisesti porkkanaa käytetään salaatteihin, liharuokiin ja keittoihin. Raakana porkkanan rakenne on kova ja rapea, maultaan parhaassa tapauksessa makeahko. Ennen syöntiä raaka porkkana pestään huolellisesti ja yleensä kuoritaan. Keitettäessä porkkanan rakenne muuttuu pehmeäksi. Varsinaisen porkkanan lisäksi kasvin nuoria lehtiä voidaan käyttää ruoanvalmistuksessa.
Useimpien juureskasvien tavoin porkkana on kaksivuotinen kasvi. Ensimmäisenä vuotena, itämisen jälkeen porkkanalle kehittyy syvälle ulottuva pääjuuri. Sen jälkeen alkaa paksuuskasvu, joka jatkuu koko kasvukauden. Porkkanan syötävä juuri on mukula, jossa on lieriömäinen puuosa ja sen ympärillä jälsi ja kuori. Siihen kertyy paljon vararavintoaineita. Jos porkkana jätetään maahan yli talven, se käyttää toisena vuotena nämä vararavintoaineet korkean varren, kukkien ja lopulta siementen kasvattamiseen. Siihen muodostuu samantapainen sarjakukinto kuin muillakin sarjakukkaiskasveilla, esimerkiksi koiranputkella. Mutta samalla juuri menettää kaikki siihen varastoituneet aineet. Sen vuoksi porkkanat nostetaan maasta jo ensimmäisen vuoden syksyllä, paitsi jos niitä kasvatetaan siementen tuottamiseksi.
Aikaisemmin porkkanaa on käytetty myös väriaineena. Sen lisäksi porkkanaa on käytetty lääkekasvina, sillä se sisältää A-vitamiinia ja seleeniä.
Terveysvaikutukset
Porkkanan sanotaan lisäävän vastustus- ja näkökykyä, ehkäisevän mahahaavaa ja syöpiä ja lievittävän tulehduksia, ripulia, huonoa ihoa, ummetusta, unettomuutta, korkeaa verenpainetta ja paksusuolen tulehdusta.
Vain kolme prosenttia porkkanan karoteenista imeytyy elimistöön, jos porkkana syödään raakana. Karotiinin imeytyminen kasvaa noin 40 prosenttiin, jos porkkanan soseuttaa tai jos sen kypsentää lisäten siihen rasvaa.
Länsi-Meksikon intiaanikulttuurit
350px|pienoiskuva|Erään kuiluhaudan esittely meksikolaisessa museossa.
Länsi-Meksikon intiaanikulttuurit olivat läntisessä Meksikossa vallinneita intiaaniperinteitä. Näitä oli Nayaritin, Jaliscon ja Coliman osavaltioissa. Näistä tunnetuin on kuiluhautoja rakentanut kulttuuri 300 eaa. – 400 jaa. Näissä kulttuureissa näkyi Andien alueelta meritse tullut vaikutus, joka usein sekoittui mesoamerikkalaiseen perinteeseen, jota luonnehti muun muassa pallopeli.